ব্রাউজারে ইভেন্ট লুপ - Node.js এর ইভেন্ট লুপের কাহিনী বোঝার আগে চলুন আগে ওয়েব ব্রাউজারের ইভেন্ট লুপের সাথে একটু পরিচিত হই যা কিনা আমরা সবসময়ই অজান্তেই ব্যবহার করছি। এতে করে, Node.js এর ইভেন্ট লুপ বুঝতে সুবিধা হবে। যদি আপনি জীবনে একবারও এরকম কোড লিখে থাকেন “OnClick(alert(‘Hello’))” তার মানে ইতোমধ্যেই আপনি ইভেন্ট লুপ ব্যবহার করে ফেলেছেন। এক্ষেত্রে আপনি alert(‘Hello’) নামক কলব্যাক ফাংশনটিকে ব্রাউজারের ‘click’ ইভেন্টের সাথে রেজিস্টার করেছেন। এরপর যখনি ক্লিক করেছেন তখনি এই কলব্যাক ফাংশনটি এক্সিকিউট হয়েছে। Node.js এই প্রিন্সিপালকেই সার্ভার সাইডে নিয়ে গেছে libuv এর সাহায্যে। মনে আছে, আমরা যে জেনেছিলাম libuv এর মধ্যেই event loop ঘটে?